हेर मागास वर्गीयांतल्या दुबळ्या गटांतल्या भुरग्यांच्या फायद्या खातीर मॅट्रीक पूर्व शिश्यवृत्ती येवजण घडयल्या आनी दुबळ्या गटांतल्या अशा भुरग्यांक खास करून चली भुरग्यांक शिक्षण दिवंक हे शिश्यवृत्तीची मजत जातली.
 दिसाच्या विद्यार्थ्यांच्या बाबतींत पयली वा मॅट्रीक पूर्व पांवड्याच्या उपरांतच्या वर्गांत प्रवेश घेवपी विद्यार्थ्यांक आनी हॉस्टेलरांच्या बाबतींत तिसरी आनी मॅट्रीक पूर्व पांवड्याच्या उपरांतच्या वर्गांत प्रवेश घेवपी विद्यार्थ्यांक शिश्यवृत्ती दिवं येता. धाव्वी जाल्या उपरांत शिश्यवृत्ती बंद जातली. शिक्षणीक वर्सा शिश्यवृत्तीची कालावधी 10 म्हयन्यांची आसतली.
 संबंदीत राज्य सरकारा आन संघ प्रदेश प्रशासन विद्यार्थी निवडपा खातीर सविस्तर पद्दत थारायतले.
 पालकाची/राखणदारांची एकूण येणावळ सगल्या स्रोतांतल्यान वर्साक 44,500 रूपया परस उणी आसा अशा विद्यार्थ्यांक शिश्यवृत्ती मंजूर करतले.
 टिप 1: आवय वा बापूय जिते आसा (आनी लग्न जाल्ल्या बेरोजगार चली विद्यार्थ्याच्या बाबतींत घोव) जाल्यार फकत पालक/घोवाची सगल्या स्रोतांतल्यान येणावळ मतींत घेतले आनी हेर खंयच्याच वांगड्याची येणावळ, जरी ते जोडटा आसले जाल्यारय, ते मतींत घेवचे ना. येणावळ जाहीर करपाच्या फॉर्मात ह्या आदाराचेर येणावळ जाहीर करतले. फकत दोनूय पालकांक मरण आयला (आनी लग्न जाल्ल्या बेरोजगार चली विद्यार्थ्याच्या बाबतींत घोव) जाल्यार विद्यार्थ्याक ताच्या/तिच्या अभ्यासांत मजत करपी राखणदाराची येणावळ मतींत घेतले. पूण जोडपी पालकाच्या मरणाक लागून पालकाच्या येणावळीचेर परिणाम जावपी आनी येवजणे खाला निर्धारीत केल्ल्या येणावळी खाला येता अशे विद्यार्थी, ही वायट घडणूक घडिल्ल्या म्हयन्या सावन, शिश्यवृत्ती खातीर पात्र थारतले, पूण पात्रतायेच्यो हेर अटी पुराय जावंक जाय. अर्ज स्विकारपाची निमाणी तारीख जाल्या उपरांतच अशा विद्यार्थ्यांचे शिश्यवृत्ती खातीरचे अर्ज अनुकंपा तत्वाचेर मतींत घेवं येता.
 टिप 2: विद्यार्थ्याच्या पालकाक मेळपी घर भाडे भत्तो जर आयकरातल्यान सूट दिल्या आसत जाल्यार ताका येणावळींत आसपावीत करपा पासून सूट मेळटली.
 टिप 3: फकत एकच फावट येणावळ दाखलो दिवचो पडटलो तो म्हळ्यार अभ्यासक्रमांत प्रवेश घेतना, जे एका वर्सा परस चड काळा खातीर चलतलो.
 शिश्यवृत्ती एकदां दिली की ताचे संबंदीत राज्य सरकार/संघ प्रदेश प्रशासना वरवीं फुडल्या शिक्षणीक वर्सा नुतनीकरण करूं येता, फकत शाळेच्या सक्षम प्राधिकरणान राज्य सरकार/संघ प्रदेश प्रशासनाक येवजणेच्या नियमांक धरून शिश्यवृत्ती फुडें दिवची न्हय अशी शिफारस केल्यार सोडून.
 संबंदीत राज्य सरकार/संघ प्रदेश प्रशासन थळाव्या मुखेल खबरा पत्रांनी जायरात दिवन आनी हेर प्रसार माध्यम वापरून योग्य वेळ दिवन येवजण जाहीर करतले.
 राज्य सरकार/संघ प्रदेश प्रशासनाचे संबंदीत खातें अर्जाचे फॉर्म दितले, जे निर्धारीत प्रमाणपत्रा सयत निमाणे तारखे पयली खात्याक परत मेळूंक जाय.
 स्रोतः हेर मागास वर्गीयांक भारतांत अभ्यासा खातीर मॅट्रीक पूर्व शिश्यवृत्ती येवजणे विशीं पुराय म्हायती खातीर, हांगा क्लिक करात. 